पीसीएस से आईएएस पद पर 15 को डीपीसी, राज्य सेवा के 18 पीसीएस अफसर बनेंगे आईएएस

पीसीएस से आईएएस पद पर 15 को डीपीसी, राज्य सेवा के 18 पीसीएस अफसर बनेंगे आईएएस

देहरादून।

उत्तराखंड राज्य सेवा के 18 पीसीएस अफसरों की आईएएस पद पर डीपीसी 15 जुलाई को होने जा रही है। संघ लोक सेवा आयोग ने डीपीसी की तारीख में संशोधन किया है। पहले ये डीपीसी 12 अगस्त को होना तय हुई थी। अब इसमें संशोधन करते हुए नई तारीख तय की गई है।
राज्य सेवा के पीसीएस अफसर लंबे समय से डीपीसी का इंतजार कर रहे थे। राज्य सेवा के अफसर 2013 में ही पदोन्नति के पात्र हो गए थे। सीधी भर्ती के पीसीएस अफसर और प्रमोटी पीसीएस अफसरों के बीच करीब दस साल तक वरिष्ठता का विवाद चलता रहा। शासन ने पूर्व में सीधी भर्ती के पीसीएस अफसरों को वरिष्ठ मानते हुए वरिष्ठता सूची तय की। इस वरिष्ठता सूची को प्रमोटी पीसीएस अफसरों ने हाईकोर्ट में चुनौती दी। यहां फैसला प्रमोटी पीसीएस अफसरों के पक्ष में आया। हाईकोर्ट के फैसले को सीधी भर्ती के अफसरों ने सुप्रीम कोर्ट में चुनौती दी। यहां कई सालों तक मामला उलझा रहा। 2021 में सुप्रीम कोर्ट से फैसला सीधी भर्ती के अफसरों के पक्ष में आया। इसके बावजूद कार्मिक विभाग ने कोर्ट के आदेश के अनुसार वरिष्ठता निर्धारित नहीं की। मामले को लगातार उलझा कर रखा गया। सुप्रीम कोर्ट में अवमानना याचिका दायर करने पर कोर्ट ने सरकार को नोटिस जारी। तब जाकर तत्काल वरिष्ठता निर्धारित करते हुए यूपीएससी को डीपीसी का प्रस्ताव भेजा गया। अब 15 जुलाई को डीपीसी होगी।

The post पीसीएस से आईएएस पद पर 15 को डीपीसी, राज्य सेवा के 18 पीसीएस अफसर बनेंगे आईएएस appeared first on GAIRSAIN TIMES.